**ΕΛΛΗΝΙΚΗ ΔΗΜΟΚΡΑΤΙΑ**

**Λειψοί 17/01/ 2024**

 **Αριθμ. Πρωτ: 107 /2024**

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΝΟΜΟΣ ΔΩΔΕΚΑΝΗΣΟΥ**

 **ΔΗΜΟΣ ΛΕΙΨΩΝ**

#  ΟΡΘΗ ΕΠΑΝΑΛΗΨΗ

**ΑΠΟΦΑΣΗ ΔΗΜΑΡΧΟΥ ΑΡΙΘ. 3/2024**

**ΘΕΜΑ: Ορισμός Αντιδημάρχων & μεταβίβαση αρμοδιοτήτων .**

**Ο ΔΗΜΑΡΧΟΣ ΛΕΙΨΩΝ**

Έχοντας υπόψη :

1. Τις διατάξεις του άρθρου 59 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (Α' 87), όπως τροποποιήθηκε από την παρ.1 του άρθρου 68 του ν.4555/2018 (Α’ 133) Πρόγραμμα Κλεισθένης Ι, από το άρθρο 5 του ν.4623/2019 (Α' 134), από το άρθρο 47 του ν.4647/19 (Α’ 204), το άρθρο 3 του ν. 5056/23 και το άρθρο 118 του ν. 5079/23.
2. Τις διατάξεις του άρθρου 2 του ν. 3852/2010 όπως τροποποιήθηκε και ισχύει.
3. Τις διατάξεις του άρθρου 92 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (Α' 87), όπως τροποποιήθηκε από το άρθρο 33 του ν.4483/2017 (Α’ 107) και της παρ. 3 ε' άρθρου 3 ν.4051/2012 (Α' 40),αναφορικά με την αντιμισθία.
4. Το άρθρο 30 του ν. 5056/23
5. Την υπ' αριθ. 28549/16.04.2019 (ΦΕΚ 1327/17.04.2019 τεύχος B’) απόφαση ΥΠ.ΕΣ. "Πρωτοβάθμιοι και Δευτεροβάθμιοι Οργανισμοί Τοπικής Αυτοδιοίκησης της Χώρας, σύμφωνα με το ν. 3852/2010, όπως ισχύει."
6. Την εγκύκλιο ΥΠ.ΕΣ. εγκ.1333/110822/27.12.2023: «Αντιδήμαρχοι»
7. Τα επίσημα πληθυσμιακά δεδομένα της τελευταίας απογραφής έτους 2021 (Ελληνική Στατιστική Αρχή ΦΕΚ 2802 ΤΕΥΧΟΣ Β/26-04-2023) για τον Δήμο Λειψών, σύμφωνα με τα οποία ο πληθυσμός του ανέρχεται στους 778κατοίκους.
8. Το γεγονός ότι στο Δήμο μπορεί να ορισθούν έως τρεις 3 αντιδήμαρχοι έμμισθοι και ένας άμισθος.
9. Τον Οργανισμό Εσωτερικής Υπηρεσίας του Δήμου (ΦΕΚ 2745 Β’/02-12-2011), όπως τροποποιήθηκε και ισχύει.
10. Την ανάγκη εύρυθμης λειτουργίας του δήμου και αποτελεσματικής αντιμετώπισης των αναγκών του.

**ΑΠΟΦΑΣΙΖΕΙ**

Τον ορισμό των τεσσάρων Αντιδημάρχων του Δήμου Λειψών με θητεία ενός έτους, από **01.01.2024** έως **31.12.2024** εντός της τρέχουσας δημοτικής περιόδου, μεταβιβάζοντας σε αυτούς συγκεκριμένες αρμοδιότητες, που έχουν ως εξής:

**Α.** Αντιδήμαρχο Πολιτισμού, Παιδείας και Αθλητισμού, την Δημοτική Σύμβουλο κα.**Κούρου Δέσποινα**, με αντιμισθία, μεταβιβάζοντας σε αυτήν συγκεκριμένες αρμοδιότητες, όπως παρακάτω**:**

* Συγκέντρωση και επεξεργασία των πάσης φύσεως πολιτιστικών προτάσεων προς το Δήμο.
* Εποπτεία και οργάνωση όλων των πολιτιστικών εκδηλώσεων που διοργανώνει, συνδιοργανώνει ή τελούν υπό την αιγίδα του δήμου.
* Εποπτεία και οργάνωση όλων των φιλοξενιών που αναλαμβάνει ο δήμος μας.
* Εποπτεία, έλεγχος και λειτουργία της δημοτικής βιβλιοθήκης.
* Εποπτεία και έλεγχος όλων των θεμάτων που αφορούν στις τρεις σχολικές μονάδες του νησιού μας.
* Εποπτεία, έλεγχος και οργάνωση εκπαιδευτικών προγραμμάτων, σεμιναρίων, εικαστικών εργαστηρίων κ.α.
* Εποπτεία, έλεγχος και οργάνωση αθλητικών εκδηλώσεων μόνιμου ή περιστασιακού χαρακτήρα.
* Εποπτεία και έλεγχος της λειτουργίας του δημοτικού γυμναστηρίου.
* Εποπτεία και έλεγχο εφαρμογών πληροφορικής.
* Εποπτεία και έλεγχος καλής λειτουργίας των προγραμμάτων software και hardware.

**Β.**  Αντιδήμαρχο τεχνικών θεμάτων, ύδρευσης, αποχέτευσης, ΕΕΛ, μηχανολογικού εξοπλισμού, εποπτεία συντονισμό και οργάνωση των συμβασιούχων Ι.Δ.Ο.Χ. και της Κοινωφελούς εργασίας (ΟΑΕΔ) και αντιμετώπισης προβλημάτων καθημερινότητας, τον δημοτικό Σύμβουλο κ.**Δημοσθένη Πατέλλη,** χωρίς αντιμισθία, μεταβιβάζοντας σε αυτόν συγκεκριμένες αρμοδιότητες, όπως παρακάτω**:**

* Έλεγχος και φροντίδα της καλής λειτουργίας και αποκατάστασης των βλαβών στο σύστημα ύδρευσης-αποχέτευσης του δήμου.
* Εποπτεία συμβασιούχων του δήμου για την πυροπροστασία και τις αποψιλώσεις των πρανών και τη συντήρηση των δημοτικών οδών και των παραλιών.
* Έλεγχος της καλής και ασφαλούς κατάστασης όλων των δημοτικών κτιρίων, συμπεριλαμβανομένων των σχολικών, καθώς και των αθλητικών εγκαταστάσεων και των παιδικών χαρών.
* Εποπτεία και έλεγχος της καλής λειτουργίας της ΕΕΛ του δήμου (βιολογικός).
* Εποπτεία συντονισμό και οργάνωση των συμβασιούχων Ι.Δ.Ο.Χ. και της Κοινωφελούς εργασίας (ΟΑΕΔ)
* Έλεγχος και εποπτεία για την καλή και λειτουργική κατάσταση όλων των μηχανημάτων και των αυτοκινούμενων μέσων του δήμου και φροντίδα για την αποκατάσταση των βλαβών.

**Γ**. Αντιδήμαρχο Καθαριότητας και ευταξίας των δημοσίων χώρων, την δημοτική Σύμβουλο κα.**Πετρούλα Σεϊτη,** με αντιμισθία, μεταβιβάζοντας σε αυτήν συγκεκριμένες αρμοδιότητες, όπως παρακάτω**:**

* Καθημερινός έλεγχος της καθαριότητας των οδών μετά τη συλλογή των απορριμμάτων.
* Έλεγχος και φροντίδα για την απομάκρυνση, μπαζών, βαρέων αντικειμένων και εγκαταλελειμμένων αυτοκινήτων από χώρους ευθύνης του δήμου.
* Εποπτεία και έλεγχος της ανακύκλωσης στερεών αποβλήτων, ηλεκτρικών και ηλεκτρονικών συσκευών, ελαστικών και λαμπτήρων.
* Εποπτεία και έλεγχος της κατάστασης του δημοτικού φωτισμού.
* Εποπτεία και έλεγχος της καθαριότητας και της ασφαλούς πρόσβασης των παραλιών και έλεγχος της λειτουργίας του ΧΥΤΑ.
* Εποπτεία και έλεγχος της διαδικασίας αποκομιδής στερεών αποβλήτων.
* Εποπτεία και έλεγχος της καθαριότητας των εσωτερικών χώρων όλων των δημοτικών κτηρίων.

**Δ.** Αντιδήμαρχο Εποπτείας Διοικητικών, Οικονομικών θεμάτων την Δημοτική Σύμβουλο κα.**Ευαγγελίστρα Λαουντού,** χωρίς αντιμισθία, μεταβιβάζοντας σε αυτήν συγκεκριμένες αρμοδιότητες, όπως παρακάτω**:**

* Συντονισμός του δημοτικού έργου και εποπτεία της πορείας εκτέλεσης των αποφάσεων του δημοτικού συμβουλίου.
* Εποπτεία και έλεγχος όλων των διοικητικών υπηρεσιών του δήμου: ληξιαρχείο, δημοτολόγιο, εισπρακτική υπηρεσία, οικονομική υπηρεσία, προμήθειες , ανταλλακτικά, Εποπτεία και έλεγχος όλων των νομικών εκκρεμοτήτων και έγκαιρη ενημέρωση των υπηρεσιών και των οργάνων του δήμου σε περίπτωση δικαστικών διενέξεων με τρίτους.
* Εποπτεία και έλεγχος της τήρησης του μητρώου αδειών των υπαλλήλων.
* Εποπτεία και έλεγχος του ΚΕΠ Δήμου Λειψών.
* Αρωγή και υποστήριξη στο Αθλητικό Σωματείο του νησιού μας.

Οι Αντιδήμαρχοι **Κούρου Δέσποινα, Πατέλλης Δημοσθένης, Σεϊτη Πετρούλα και η Ευαγγελίστρα Λαουντού** (σύμφωνα με την σειρά που αναφέρονται) εξουσιοδοτούνται για τη υπογραφή πιστοποιητικών δημοτολογίου, διοικητικών εγγράφων, και βεβαιώσεων όταν απουσιάζει ή κωλύεται ο δήμαρχος.

Αναθέτουμε την τέλεση των πολιτικών γάμων εναλλακτικά με τον κ. Δήμαρχο σε όλους τους Αντιδημάρχους , συγκεκριμένα σε περίπτωση που ο Δήμαρχος απουσιάζει ή κωλύεται η τέλεση των πολιτικών γάμων ασκείται με σειρά προτεραιότητας από τους παρακάτω αντιδημάρχους:

1. **Κούρου Δέσποινα**
2. **Πατέλλης Δημοσθένης**
3. **Σεϊτη Πετρούλα**
4. **Λαουντού Ευαγγελίστρα**.

Στην περίπτωση απουσίας ή κωλύματος των Αντιδημάρχων τις αρμοδιότητες αυτών ασκεί ο Δήμαρχος.

Όταν ο Δήμαρχος απουσιάζει ή κωλύεται, τα καθήκοντα του ορίζεται να ασκεί ο Αντιδήμαρχος κα **Κούρου Δέσποινα**, που αναπληρώνει το Δήμαρχο, και όταν αυτή απουσιάζει ή κωλύεταιτα καθήκοντα του Δημάρχου θα ασκούνται από τον Αντιδήμαρχοκ **Δημοσθένη Πατέλλη** και όταν απουσιάζουν και οι δύο παραπάνω τα καθήκοντα του Δημάρχου θα ασκούνται από την Αντιδήμαρχο κα. **Πετρούλα Σεϊτη,** τέλοςόταν απουσιάζουν όλοι οι παραπάνω τα καθήκοντα του Δημάρχου θα ασκούνται από την Αντιδήμαρχο κα. **Ευαγγελίστρα Λαουντού.**

Οι ανωτέρω κατά τη διάρκεια της θητείας τους δεν μπορούν να εκλεγούν μέλη ή να είναι μέλη του Προεδρείου του Δημοτικού Συμβουλίου.

Η ανάκληση του Αντιδημάρχου είναι δυνατή οποτεδήποτε, χωρίς την υποχρέωση παράθεσης ειδικής αιτιολογίας από το Δήμαρχο.

Η παρούσα απόφαση θα δημοσιευτεί στον διαδικτυακό τόπο του προγράμματος Διαύγεια και θα αναρτηθεί στην ιστοσελίδα του Δήμου.\_\_

 **Ο ΔΗΜΑΡΧΟΣ ΛΕΙΨΩΝ**

 **ΦΩΤΗΣ ΜΑΓΓΟΣ**